Ministru kabineta rīkojuma projekta

**"Par Bauskas novada pašvaldības nekustamā īpašuma "Zeltiņceļš" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Bauskas novada pašvaldības nekustamā īpašuma “Zeltiņceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Bauskas novada pašvaldības nekustamo īpašumu “Zeltiņceļš” Mežotnes pagastā, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošanai un aizsardzībai) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētā nekustamā īpašuma “Zeltiņceļš” Mežotnes pagastā, Bauskas novadā, (nekustamā īpašuma kadastra Nr. 4072 005 0040) sastāvā ietilpstošā zemes vienība ar kadastra apzīmējumu 4072 005 0040) 0,31 ha platībā un uz tās esošā inženierbūve ceļš (būves kadastra apzīmējumi 4072 005 0040 001) (turpmāk ‒ nekustamais īpašums “Zeltiņceļš”) pieder Bauskas novada pašvaldībai, un tas ir nepieciešams akciju sabiedrībai “Latvijas valsts meži” (turpmāk ‒ Sabiedrība), lai tā sastāvā esošu inženierbūvi ceļu pārbūvētu ar piemērotu noturību un kvalitāti, kāda nepieciešama Sabiedrības mežsaimnieciskajos darbos iesaistītā transporta pārvietošanās nodrošināšanai, tā dodot iespēja piekļūt valsts meža masīviem. Ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Bauskas novada pašvaldības nekustamo īpašumu “Zeltiņceļš”, ierakstīt to zemesgrāmatā uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem pārbūvētu inženierbūvi.2020. gada 28. maijā Bauskas novada pašvaldība pieņēma lēmumu “Par nekustamā īpašuma “Zeltiņceļš” Mežotnes pagastā nodošanu bez atlīdzības valstij” (protokols Nr. 13., 29.§) (turpmāk – pašvaldības lēmums), ar kuru nolēma zemes vienību ar kadastra apzīmējumu 4072 005 0040 0,31 ha platībā un ar to saistīto inženierbūvi ceļu (būves kadastra apzīmējums 4072 005 0040 001), kas ietilpst nekustamā īpašuma “Zeltiņceļš” sastāvā, nodot bez atlīdzības valstij Zemkopības ministrijas personā valsts funkciju (valsts meža apsaimniekošana un aizsardzība) īstenošanai un noteica aizliegumu Zemkopības ministrijai atsavināt un apgrūtināt nekustamo īpašumu ar lietu tiesībām, kā arī pienākumu bez atlīdzības nodot Bauskas novada pašvaldībai, ja tas vairs netiek izmantots Meža likumā noteiktās valstij piekrītošās un piederošās meža zemes apsaimniekošanai un aizsardzības nodrošināšanai. Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai.  Ievērojot minēto, rīkojuma projektā minētā nekustamā īpašuma pārvaldīšanu un apsaimniekošanu nodrošinās Sabiedrība. Sabiedrības akcijas 100% apmērā pieder valstij, un valsts kapitāla daļu turētāja ir Zemkopības ministrija.  Pašvaldības lēmums pamatots ar Sabiedrības 2019. gada 25. septembra vēstuli, kurā norādīts: “.. lai LVM nodrošinātu meža apsaimniekošanu un kokmateriālu transportēšanu no valdījumā esošām zemes vienībām, ir nepieciešams izmantot arī pašvaldību ceļus, tajā skaitā zemes vienību ar kadastra apzīmējumu 40720050040 (aptuveni 350 m garumā, 0,3 ha platībā, veicot kadastrālo uzmērīšanu platība precizēsies) – ceļš. Šis ceļš ir sliktā stāvoklī, un ir nepieciešams veikt pārbūvi.” Savukārt, pirms 2020. gada 28. maijā pašvaldība pieņēma lēmumu par nekustamā īpašuma “Zeltiņceļš” Mežotnes pagastā nodošanu bez atlīdzības valstij, tā ar Sabiedrību 2019. gada 16. aprīlī parakstīja vienošanos par nepieciešamā pilnvarojuma izsniegšanu Sabiedrībai par ceļa pārbūvei nepieciešamās dokumentācijas pasūtīšanu.  Minētais nekustamais īpašums ierakstīts zemesgrāmatā Zemgales rajona tiesas Zemesgrāmatu nodaļas Mežotnes pagasta zemesgrāmatas nodalījumā Nr. 100000597212 uz Bauskas novada pašvaldības vārda.  Pēc Valsts zemes dienesta Nekustamā īpašuma valsts kadastra informācijas sistēmas (turpmāk – NĪVK IS) teksta datiem, nekustamajam īpašumam ir reģistrēti apgrūtinājumi. Valstij, pārņemot nekustamo īpašumu “Zeltiņceļš” no pašvaldības, NĪVK IS reģistrētie apgrūtinājumi nerada papildu ietekmi uz rīkojuma projektā minētā nekustamā īpašuma iespējamo izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Saskaņā ar NĪVK IS teksta datiem zemes vienības ar kadastra apzīmējumu 4072 005 0040 lietošanas mērķis ir “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Starp Zemkopības ministriju un Sabiedrību 13.11.2017. ir noslēgts valsts nekustamā īpašuma pārvaldīšanas līgums, un saskaņā ar šī līguma 2.2.5. punktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. Ja nekustamais īpašums būs jānodod atpakaļ Bauskas novada pašvaldībai, Sabiedrības izbūvētā inženierbūve tiks nodota atpakaļ kopā ar zemi kā vienots nekustamais īpašums.  Rīkojuma projektam ir pievienoti nekustamā īpašuma īpašuma tiesības apliecinošie dokumenti un pašvaldības lēmums, kas apliecina, ka rīkojuma projektā minētais nekustamais īpašums nav nepieciešams Bauskas novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Bauskas novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Nekustamā īpašuma tiesību maiņu zemesgrāmatā uz valsts vārda Zemkopības ministrijas personā Sabiedrība segs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Bauskas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

[rita.punka@zm.gov.lv](mailto:rita.punka@zm.gov.lv)